section_heading: Glazbena karijera
paragraph_text: Kada je 2002. godine postala dio ekipe u seriji [Clase 406], napustila je sastav Jeans. Tijekom serije Rebelde, mladi glumci osnivaju sastav RBD, koji postiže veliku svjetsku popularnost. Zajedno s Anahí, Maite Perroni, Alfonsom Herrerom, Christopherom Uckermannom i Christianom Chávezom, objavljuje devet studijskih albuma, uključujući albume na španjolskom, engleskom i portugalskom. Prodali su više od 20 milijuna primjeraka i imali su turneje u Meksiku, Sjevernoj i Južnoj Americi, Srbiji, Sloveniji, Rumunjskoj, Španjolskoj i mnogim drugim zemljama Europe. 15. kolovoza 2008. godine, objavljuju svojim obožavateljima da će se 2009. godine raspasti. Otišli su na zadnju turneju, Gira Del Adios World Tour, koja je završila početkom 2009. godine. Iste godine Dulce kreće u svoju solo karijeru. Njezin solo album je izašao prošle godine. 25. studenog 2008. godine, Dulce je surađivala s poznatim pjevačem Tizianom Ferrom i nekadašnjom kolegicom Anahi na skladbi El Regalo MasGrande. 2009. godine otpjevala je temu za seriju u kojoj tumači glavnu ulogu, Verano De Amor. Surađivala je i s poznatim svjetskim reperom Akonom na remixu njegove pjesme "Beautiful". U svibnju 2010. izdala je svoj prvi singl Inevitable, a studenom iste godine i svoj prvi solo album pod nazivom Extranjera primera parte. U travnju 2011 krenula je na turneju nazvanu Extranjera On Tour u rodnom Mexicu. Turneja nije bila za pamćenje jer su koncerti bili održani u malim dvoranama i klubovima. U lipnju 2011 izdaje Extranjera segunda parte, i nastavlja s turnejom po Brazilu, Argentini i rodnome Meksiku. Nakon izdavanja tri verzije svog diska, te dva previewa, dolazi do 40 000 CD-ova prodanih u Brazilu, te njen album postaje platinast. 2014. godine Dulce izdaje svoj drugi studijski album naziva Sin Fronteras.